Gracia Olayo

**Gracia Olayo Martínez** (Madril, 1957ko abuztuaren 19a) azafata, umorista eta aktorea da, Las Veneno umore-taldeko kidea. Aktore ezaguna da batez ere *La Llamada* (2017), *La Mesías* (2023) eta *Balada triste de trompeta* (2010) filmetan egindako lanarengatik.

## Lan ibilbidea 
### Umoregile 
Iberia konpainiarekin hegaldietako azafata izanik, laurogeiko hamarkadaren bukaeran jarduera hori utzi eta interpretazioan hastea erabaki zuen. 1988 urtean *Las Veneno* umorezko hirukotean sartu zen Pepa Giralte eta Montserrat Alentorn-ekin eta 19 urte geroago hasierako taldearen ordezkari bakarra izaten jarraitu zuen.

Las Veneno taldearekin bere arrakasta profesional handienetako batzuk lortu zituen eta 1996 urtetik bere ahizpa Sole (Soledad Olayo) bikiarekin eszenatokiak partekatu zituen hirukotea bikote bihurtuta.

### Aktore 
Aldi berean, zineko eta telebistako aktore gisa bakarkako ibilbide sendoa osatzen joan zen. Pantaila handian, besteak beste, honako izenburu hauetan esku hartu du: Fernando Colomoren *Historias de la puta mili* (1994), *El efecto mariposa* (1995), *Perdona bonita, pero Lucas me quería a mí* (1997), Felix Sabrosorena, Eloy de la Iglesiaren *Los novios búlgaros* (2004), eta Álex de la Iglesiaren hainbat filmetan, hala nola *800 Balas*  (2002), Crimen perfecto (2004) edo *Balada triste de trompeta*.

Telebistan, nabarmentzekoa da *Mujeres* (2006) telesailean parte hartzea Chiqui Fernández protagonistarekin. Lan horrekin Telebistako  emakumezko aktore onenaren saria eman zion Aktoreen Batasunaren elkarteak.

2008 urtean Telemadrid kateko *Viva Luisa* telesailean parte hartu zuen. Urte horretan bertan, Adolfo Marsillach-en eta telebistako seriearen egokitzapena den *Silencio, vivir* antzezlanean parte hartu zuen, Aktoreen Batasunaren sarietarako beste hautagaitza bat lortuz, kasu horretan antzerkiko aktore onenaren kategorian.

2008-2009 denboraldian *Pluton BRB Nero* seriean parte hartu zuen. Álex de la Iglesiak zuzendu zuen, eta Televisión Españolako La 2 kateak eman zuen. Merche pertsonaia interpretatu zuen, Valares kapitainaren (Antonio Gil) emaztea.

2009 urtean antzerkira itzuli zen, *Toc Toc* lanaren muntaian parte hartzeko, Nicolas Dueñas eta Daniel Murielekin batera. Bi urte geroago, Meridako Zinemaldian estreinatutako *La asamblea de las mujeres* Aristofanesen lanaren zerrenda nagusiko kidea izan zen.

2010 eta 2012 urteen artean Antena 3 kateko *Los protegidos* telesailean Rosa Ruano pertsonaia interpretatu zuen.

2013 urtean Mamen-en pertsonaia interpretatu zuen Antena 3 katearen *Con el culo al aire* telesailean. Urtebete geroago, Javier Calvok eta Javier Ambrossik zuzendutako *La llamada* lanarekin itzuli zen agertokietara. 2014an, Juanfer Andresek eta Esteban Roelek zuzendutako *Musarañas* filmaren aktoreetako bat izan zen. 2015 urtean *Ahora o nunca* filmaren aktore taldeko kidea izan zen.

Gainera, 2016 urtean elkarrizketatu gisa parte hartu zuen *No es cosa de risa* dokumentalean, ikuskizunaren barnekotasunei buruzko elkarrizketa bilduma batean. *La llamada* ere utzi zuen, lau denboraldiren ondoren. Antzerkian parte hartu zuen *Las Cervantas* lanarekin. Izen bereko musikalean oinarritutako *La llamada* filma filmatu zuen, eta *La sonata del silencio* telesailean lan egin zuen. *Paquita Salas* telesailean parte hartu zuen, bai Flooxer plataforman egin zen lehen denboraldian, bai hirugarrenean, Netflixen.

2017 urtean estreinatu zen *La llamada* filma, non sor Bernarda de los Arcos pertsonaia interpretatu zuen. 2018an Rosaren papera egin zuen *Hospital Valle Norte* telesailaren lehen denboraldian, 2019 urtean TVEn estreinatua; urte horretan bertan *Superlópez* filman parte hartu zuen Superlópez pertsonaiaren ama interpretatuz. 2019 urteko apirilean *Lo dejo cuando quiero* filma estreinatu zen, non Eligioren amaren rola egin zuen. 2020 urtean, *Hasta que la boda nos separe* estreinatu zen, Dani de la Ordenek zuzendutako film luzea, non Marinaren ama, protagonista, interpretatu zuen. Urte horretan bertan, *Supernormal, El vecino* eta *Besos en el aire* filmetan parte hartuko zuela iragarri dute.

## Lanak 
Besteak beste, lan hauexetan hartu du parte:

### Zinea 
### Telebista-serieak 
## Sariak eta izendapenak 
; Feroz sariak

## Erreferentziak 
## Kanpo estekak 
* Gracia Olayoren twitter
* Gracia Olayoren webgune ez ofiziala Facebooken
* 
* Efecto ***Madrid***: Elkarrizketa Gracia Olayori (2009/09/22)